Peruaj jungaoj

Priskribo 
eta|maldekstra|200px|Vegetaĵaro de Peruo. Blue : nubarbaroj.
La ekoregiono troviĝas ekskluzive en Peruo kaj okupas areon de 188 735 km2 Roca, R. 1996. La klimato varias ekde mezvarma ĝis tropika kun fortaj pluvoj kiuj povas superi 6000 milimetrojn jare kaj malpliiĝas inter majo kaj aŭgusto. Je altitudoj super 2500 metroj, averaĝaj temperaturoj varias inter 6 kaj  ( en la norda sekcio ) kaj inter 8 kaj 22 °C ( en la suda sekcio ). En malaltaj areoj, la averaĝa temperaturo estas 25 °C. La ekoregiono plejparte troviĝas en la montara regiono kiu iras paralele al orienta montarĉeno de Andoj. Ĝi primare konsistas el mezozoikaj-kenozoikaj sedimentoj. Plimulto de la grundoj estas acidaj, malmulte disvolviĝitaj, kaj neprofundaj kun diversa litologio surbaze de sedimentaj petroj. Aluviaj grundoj superregas en la pejzaĝo Rodríguez, L. 1996. Ĝi havas kompleksan orografion kies komponantoj inkluzivas montaran surfacon plene de klifoj, krestoj, deklivoj kaj valoj, kun kruta kaj tre dispecetigita topografio.

 Vegetaĵaro 
La ekoregiono ampleksas montarbarojn kun pli ol 3 000 plantospecioj kaj pli ol 200 specioj de vertebruloj. Estas minimume 200 orkidospecioj (kiaj la genroj Epidendrum kaj Maxilar). Sub 3 500 metroj, oni trovas la tiel nomatajn nubarbarojn kie ĉeestas Chusquea-bambuoj kaj arbaj filikoj (Cyathea spp.) Ferreyra, R. 1988. Sub 2 700 metroj, la arbaro estiĝas pli specioriĉa, kun ekzemple Cedrela kaj parencoj de papajo (Carica spp). Super 3 500 metroj, estas arbustaroj kaj humidaj rokaj veprejoj kune kun arbaroj de podokarpo (Podocarpus) Weberbauer, A. 1945, INRENA, 2000).

 Stato de konservado 
La ekoregiono estas kvazaŭ krize endanĝerigita Roca R. 1996 kaŭze de migra kampokultivado, kokao-kultivado, senarbarigo, selekta arbarekspluatado kaj iompostioma urbanizado.

 Referencoj 

 Bibliografio 
  Instituto Geográfico Nacional. 1987 : Ecoregiones del Peru. Map 1:5,000,000. Atlas del Peru, Lima, Peru.
  Roca, R. ; Adkins, L. et al. 1996 : Wings from Afar; An Ecoregional Approach to Conservation of Neotropical Migratory Birds in South America.
  Rodríguez, L.1996 : Diversidad Biológica del Perú: Zonas Prioritarias para su Conservación, Proyecto Fanpe GTZ-INRENA, Lima.
  Weberbauer, A. 1945 :: El mundo vegetal de los Andes Peruanos: Estudio Fitogeográfico. Lima.

 Vidu ankaŭ 

 Ekologia klasifiko de la tersupraĵoj
 Konservada stato de ekoregiono
 Nacia Rezervejo Megantoni
 Nacia Parko Manuo

 Eksteraj ligiloj 
  Ekoregiono NT0153 : Peruaj jungaoj (WWF)
  Peruaj jungaoj (WWF-Wildworld)
  Peruaj jungaoj (Wildworld) - Nacia Geografia Societo
  Peruaj jungaoj (The Encyclopedia of Earth)
  Peruaj jungaoj (Globalspecies) 
  Situo de la ekoregiono : tajpu Peruvian Yungas 
  Tutmondaj 200; numero 46 : Centr-andaj jungaoj (WWF) 
  Tropikaj Andoj (Naturprotekto Internacie) 

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Peruo